Prop de 650 esportistes participaran en la segona edició de l'Arena Beach Gandia que se celebra aquest diumenge a la platja
27 juny 2025

## Prop de 650 esportistes participaran en la segona edició de l'Arena Beach Gandia que se celebra aquest diumenge a la platja27 juny 2025Última actualització: 27 juny 2025

![](../gestion/img/597189375a2b891b9b393f082cd95d24a46b58be7cb625d1dc2799edb4974124.jpg)  
  

El regidor delegat d’Esports, Jesús Naveiro, ha comparegut este matí en roda de premsa acompanyat per Facundo Ohaco i Joan Savall, del Club de Handbol Arenes de Gandia, per a presentar la segona edició de l’Arena Beach Gandia que se celebra este diumenge, 29 de juny, en horari de 9 del matí fins a les 9 de la nit.

Naveiro ha volgut posar en valor la gran quantitat de tornejos i competicions de tot tipus que Gandia està acollint, amb el consegüent impacte positiu en el sector turístic.  
“Anem a tindre representació de quasi 30 clubs de tota la Comunitat Valenciana que disputaran un total de 55 partits durant la competició”, ha explicat Naveiro, qui ha convidat els amants de l’esport en general i del handbol en particular a acostar-se a la platja per a gaudir d’una nova jornada esportiva.

La competició es disputarà en tres pistes situades a la mateixa arena de la platja, a l’altura del número 76 del Passeig Marítim, on prop de 650 esportistes de totes les categories competiran per la victòria.

Per la seua banda, Ohaco ha destacat que esta competició suposa un aparador i una oportunitat per a continuar creixent com a club. “Estem molt contents amb la quantitat de clubs que s’han sumat a la competició. Com a club, ens hem preparat per a ser campions”.

Finalment, Savall ha declarat: “Tenim moltes ganes que arribe el torneig. L’any passat va ser una gran experiència, ens ho vam passar molt bé i els equips se’n van anar contents”. “Hem pogut entrenar esta setmana i, tot i Sant Joan, l’arena està perfecta”.

[Twittear](https://twitter.com/share)